Tervetuloa Armon kalliolle!
Tämä on jo 12. ohjelma, kun käsittelemme -
Jumalan armon ja rakkauden välittämistä.
Tahdomme tehdä sen aika perusteellisesti.
Kaikki nämä ohjelmat löytyvät katsottavaksesi TV7:n arkistosta.
Tässä käsittelyssä olemme nyt sellaisessa kohdassa, -
missä otamme armon sanoman ymmärtämisen ydinkäsitteitä.
Otamme yhden kerrallaan ja paneudumme siihen, -
mitä juuri tämä käsite kertoo meille.
Tämä ei tarkoita, että sinusta tarvitsisi tulla teologi.
Ei, ellet ole sitä. Se tarkoittaa, että on olemassa -
niin suuria lahjoja, niin hienoja asioita ja aarteita Raamatussa, -
että ihan jokaiselle kristitylle ne ovat kyllä -
tavattoman rikkaita mahdollisuuksia.
Kun ne avautuvat sydämellemme, ne varmasti antavat meille voimaa.
Vaikka emme teologisesti osaisi sitä kertoa eteenpäin, -
niin se silti auttaa meitä. Meillä on luottamus sydämessä, -
että voimme välittää sitä armoa eteenkin päin.
Viimeksi käsittelimme sanaa 'sovitus' ja nyt sanaa 'lunastus'.
Eikö niin, että nämä ovat kyllä aika lähellä toisiaan, -
mutta kyllä niissä on jotain tiettyä erityisnäkökulmaakin.
Yhdessä ne antavat juuri sellaisen rikkauden, -
että voimme päästä vielä syvemmälle Jumalan armotekoon puolestamme.
Tämä sana 'lunastus' on -
alkukielellä VT:ssa 'ga-al' tai 'pada' ja UT:ssa 'lytrosis'.
Oikeastaan otan tähän vielä kolmannenkin: 'lepytys'.
Ei niin käytetty sana suomessa, mutta ihan tärkeä Raamatussa.
Nimittäin näillä kolmella on eri kohde.
Kaikki johtavat samaan lopputulok- seen, mutta niillä on eri kohde.
Nimittäin synnit sovitettiin, ihminen lunastettiin -
ja Jumala lepytettiin.
Viimeinen sana vähän vieraampana ehkä vaatii pienen selityksen.
Esim. 1. Johanneksen kirjeen 2. luvussa sanotaan: -
"...tämän minä kirjoitan teille, ettette syntiä tekisi; -
mutta jos joku syntiä tekeekin, niin meillä on puolustaja Isän tykönä, -
Jeesus Kristus, joka on vanhurskas. Ja hän on meidän syntiemme sovitus;
eikä ainoastaan meidän, vaan myös koko maailman syntien."
Tuossa sana viittaa siihen, miten Jeesus on Jumalan kasvojen edessä.
Hän on tullut armoistuimeksi meidän hyväksemme.
Nyt siis Jumala voi katsoa meitä aina rakkautensa silmin.
Silloinkin, kun me olemme kovin vajavaisia, Jeesus riittää.
Hänessä Jumala näkee meidät rakkaudessaan.
Meillä on tavallaan aina lepytetty Jumala.
Tämä lunastus on myös jotain sellaista, -
jos vertaa sitä sanaan sovitus, -
että tavallaan lunastuksessa me puhumme sovituksen seurauksesta.
Siis siitä, että meidät on sovitettu -
ja Jeesus on ristillä kantanut meidän kaikki syntimme -
ja syntiemme rangaistus on käsitelty.
Sen seurauksena ihminen on nyt lunastettu vapaaksi.
Hän saa tulla ikään kuin kokonaan uuteen valtakuntaan,
Hän saa tulla armon valtakuntaan. Minäpä luen täältä -
uskonpuhdistajamme Martti Lutherin iloa, miten hän kiittää Jeesusta.
Hän sanoo: "Hän on lunastanut minut kadotetun ja tuomitun ihmisen, -
ostanut omakseen ja voitollaan vapauttanut kaikista synneistä, -
kuolemasta ja perkeleen vallasta. Ei kullalla eikä hopealla, -
vaan pyhällä kalliilla verellään ja syyttömällä kärsimisellään -
ja kuolemallaan. Hän lunasti minut, jotta tulisin Hänen omakseen, -
eläisin kuuliaisena Hänen valtakunnassaan ja palvelisin Häntä -
ikuisessa vanhurskaudessa, viattomuudessa ja autuudessa.
Niin kuin Hän itsekin kuolleista nous- seena elää ja hallitsee iankaikkisesti."
Sanaan 'lunastus' siis sisältyy -
tavattoman laaja ja kokonais- valtainen pelastus.
Ihmisen synnit on sovitettu. Ihminen siirtyy -
Jumalan armovaltakunnan kansalaisuuteen.
Hän on matkalla iankaikkiseen elämään.
Vihollinen ja turmiovallat on kerta kaikkiaan kukistettu.
Onpa ihminen lunastettu myös laista, lain vaatimuksista, -
lain rangaistuksista, kirouksesta.
Katsotaanpa, mitä siitä sanoo Galatalaiskirje.
Galatalaiskirjeen 3. luvussa sanotaan näin: -
Meidät todella lunastettiin. Tässä on valtava Jumalan suunnitelma, -
joka lähtee ihan Raamatun alusta.
Heti syntiinlankeemuksen jälkeen Jumala jo alkaa puhua tästä.
Yksi kohdista, missä Hän puhuu tulevasta siunauksesta, -
on 1. Mooseksen kirjan 22. luvun jakeessa 18.
Hän sanoo uskonisällemme Aabrahamille: -
Tuo sana 'siemen' tässä on heprean kielessä 'huu'.
Se on yksikön maskuliinimuoto.
Siinä kerrotaan siis tarkasti, että tulee olemaan yksi miespuolinen -
Aabrahamin jälkeläinen, jossa tulee siunaus kaikille kansakunnille.
Tämäkin on tässä hyvin olennaista.
Yleensä Mooseksen kirjat kuvaavat liittoa Israelin heimon kanssa, -
mutta tulevaan uuteen liittoon viittaavat profetiat -
ovat kaikille kansakunnille. Niin oli jo tämäkin Aabrahamille tuleva.
"Ja sinun siemenessäsi tulevat siunatuiksi kaikki kansakunnat -
maan päällä, sentähden että olit minun äänelleni kuuliainen."
Galatalaiskirje kertoo, että Kristus on lunastanut meidät lain alta.
Jae 16 jatkaa: -
Siis Raamattu todella selkeästi opettaa, -
että me siirrymme kirouksen maailmasta siunauksen maailmaan.
Jeesuksen ristillä kirouksen maailma on loppuun käsitelty -
ja tulemme siunauksen lapsiksi Jeesuksessa Kristuksessa.
Saamme siirtyä Jumalan armon valta- kuntaan Jeesuksessa Kristuksessa.
Tätä Galatalaiskirje kuvaa vielä tarkemminkin -
4. luvun jakeesta 4 eteenpäin juuri lunastuksesta puhuen: -
Näin Jumala on antanut meille tällaisen valtavan ihanan siirtymän.
Olen sielunhoidollisestikin huomannut, että tämä muutos on tärkeä.
Aika monet, jotka ovat kärsineet vaikeista asioista elämässään -
ja ehkä sukuhistoriassa on ollut hyvin vaikeita asioita, -
voivat pelätä, että heidät on jotenkin kirottu -
tai heidän on tarkoitettu väistämättä kokemaan kärsimyksiä.
On ilo kertoa sinulle Jumalan Sanan äärellä, -
että kaikki kirous on loppuunkäsitelty.
Lain kirouksesta meidät on lunastettu ja Raamattu sanoo, -
että aiheeton kirous ei toteen käy. Saamme todella siirtyä -
kirouksen maailmasta. Yksinkertaisessa uskossa -
saat sen vastaanottaa. Siirrymme siunauksen maailmaan.
Meidät on lunastettu Jumalan lapseuteen, armon valtakuntaan -
Jumalan armon kansalaisiksi.
Kun tätä tarkemmin vielä katsotaan, -
niin aika useinkin ajatellaan, -
että tämä on ikään kuin paluuta siihen alkutilaan, -
mikä oli ennen syntiinlankeemusta.
Kyllä tietysti siinä mielessä, että tulemme täysin Jumalan yhteyteen -
ja synnit on ratkaistu ja tullaan ratkaisemaan Jeesuksessa.
Katsotaanpa hiukan tarkemmin Roomalaiskirjeen 5. luvusta: -
Raamatussa yhä uudestaan tulee, että synti on näin paha asia -
ja aiheuttanut näin kauheita asioita.
Sitten tulee, mutta paljoa enemmän...
Missä synti on suureksi tullut, armo on tullut ylenpalttiseksi.
Jos synti hallitsi ennen, nyt armo hallitsee uuden ihmisen elämää.
Armo on nimenomaan se voima. Siksi Raamattu opettaa meitä -
kasvamaan Jeesuksen Kristuksen armossa ja tuntemisessa.
Kristityn kasvu on kasvua armossa, -
kasvua Jumalan lapsena sisällisen ihmisen puolesta -
Hänen rakkauttaan, armoaan lisääntyvästi tuntien.
Lunastukseen sisältyy vielä tämäkin: -
jos synnin palkka on kuolema, niin Jumalan armolahja on -
iankaikkinen elämä Kristuksessa Jeesuksessa.
Tässä tapahtuu siis muutos, -
joka ei ole vain alkutilaan palaamista.
Nimittäin jos se olisi vain sitä, niin siitähän seuraisi, -
että ihminen lankeaisi aina uudestaan.
Nyt tapahtuu jotain olemuksellista uutta.
Jeesus tulee ihmisen sydämeen. Jeesus muuttaa ihmisen sydämen.
Hänestä tulee uusi luomus Jeesuksessa.
Hänestä tulee iankaikkisen Jumalan perhekunnan jäsen, Jumalan lapsi.
Tähän sisältyy niin olennainen muutos, -
että Jeesuksen sydämiimme antama iankaikkisuus ei ikinä pääty.
Se on iankaikkista pysyvää elämää. Kun olemme taivaassa, -
emme enää koskaan lankea. Meissä on tapahtunut niin valtava muutos.
Synti on lopullisesti voitettu ja kukistettu.
Lunastus siis vie meidät todella huikeisiin näkökulmiin.
Aivan uudenlaiseen Jumalan lapsen maailmaan, -
Jumalan valtakunnan kansalaisuuteen, -
johon liittyy mahdollisuus heikkona, epävarmana turvautua.
Minut on sovitettu ja lunastettu. Saan olla Jumalan lapsi.
Vaikka koen itsessäni heikkoutta, vihollisen omistusvalta on loppu.
Jumala on ottanut huolehtiakseen minusta ja Hän lupaa, -
että kukaan ei voi ryöstää meitä Hänen kädestään.
Kerran olemme taivaassa. Lopullinen voitto on saatu.
Sitä on lunastus. Rakas ystävä, rukoillaan vielä yhdessä.
Jos et ehkä vielä ole kutsunut Jeesusta sydämeesi, -
saat nyt kutsua. Raamatun mukaan Hän ihan varmasti mielellään tulee.
Hän on sovittanut sinun syntisi ja sinäkin saat olla lunastettu.
Sinä, joka tahdot rukoilla sitä, -
että saisit semmoisen luottamuksen vahvistumisen, -
ymmärryksen, että Jumala ei soimaa sinua menneistä.
Hän ei rankaise sinua niistä. Kaikki sellaiset on katkaistu.
Sinä saat yksinkertaisessa uskossa käydä Jumalan luo -
ja uskoa Jumalan lapsen kaltaisuuden ja valtakunnan osallisuuden, -
mistä uskonpuhdistaja Martti Lutherkin niin kovasti kiitti.
Siitä apostoli Paavali ja Johannes kovasti kiittävät ja koko Raamattu.
Rukoillaan yhdessä. Rukoile tässä mukana.
Rukoilen edellä minä-muodossa, että sinäkin voit rukoilla -
ruudun äärellä Jumalaa omalta osaltasi.
Kiitos, rakas taivaallinen Isä, että minäkin saan tulla Sinun eteesi.
Rukoilen Sinua, Jeesus, Vapahtajani ja Lunastajani.
Tule sydämeeni. Anna kaikki syntini anteeksi.
Kiitän, että olet sovittanut kaikki minun syntini.
Olet lunastanut minut. Rukoilen, että annat Pyhässä Hengessä -
vahvistuksen sydämeeni, että alan itsekin nähdä itseäni uskossa -
tuon lunastuksen valossa. Minut on ostettu Jumalan valtakuntaan.
Olen Jumalan valtakunnan kansa- lainen ja Jumalan omaa perhettä.
Herra, anna ihan jokaiselle Sinua sydämessään kutsuvalle tämä armo.
Tule, Jeesus, Pyhässä Hengessä todella hänen sydämeensä.
Jeesuksen nimessä ja veressä saat uskoa kaikki syntisi anteeksi.
Saat olla armahdettu, lunastettu, rakastettu Jeesuksessa.
Herra siunatkoon sinua ja ihan koko elämääsi.
Hän vahvistakoon sinua askel aske- leelta ihanan armonsa tuntemisessa.
Aamen.
On suuriarvoinen asia, että saamme olla välittämässä armon sanomaa -
ja monin tavoin tukemassa lähim- mäistämme elämään sitä todeksi.
Me tarvitsemme varustusta. Tarvitsemme tukea.
Samoin ohjelman toteuttaminenkin tarvitsee tukea.
Sinä voit olla osa tätä palvelutehtävää.
Soittamalla numeroon 0600-10077 tuet noin 10 eurolla -
Armon kalliolla -ohjelmien lähettämistä.
Voit myös laittaa ruudussa näkyvään tilinumeroon viitteen kera tukesi -
ja sillä tavalla tukea tätä. Kiitos lahjastasi!
Kiitos, että saamme näinkin yhdessä palvella!
Tekstitys: Tuula-Riitta Virrankare